Kjersti Tysse Plätzer

Kjersti Tysse Plätzer  (født 1972) er en norsk kappgjenger. Hun har vunnet 47 NM-titler og 9 kongepokaler.

Hun er født Tysse, men tok navnet Plätzer da hun giftet seg med Stephan Plätzer i 1995. De har to barn sammen. Hun er eldre søster til kappgjengeren Erik Tysse. Også hennes far, Kjell Tysse, drev med kappgang, og har flere NM-gull som senior og EM-gull som veteran.Mosjon.com - Eplet faller ikke langt fra stammen , besøkt 21. januar 2015.

 Karriere 
Tysse deltok i junior-EM i 1985, der hun kom på 11.-plass. Året etter kom hun på 5.-plass i junior-VM. Hun deltok også i senior-EM i 1986 i Stuttgart, der hun kom på 11.-plass. I World Race Walking Cup 1987 kom hun på 17.-plass på 10 km. I 1994 kom hun på 16.-plass i EM i Helsingfors, og i 1998 kom hun på 9.-plass i EM i Budapest. Hun kom også på 9.-plass i VM i Sevukka i 1999.

Hun tok sølv i OL i Sydney 2000, og hun kom på 3.-plass i European Race Walking Cup samme år. Etter dette fulgte noen år der hun ikke fullførte løp; Hun kom ikke i mål i European Race Walking Cup 2001, og ble diskvalifisert i VM i Edmonton i 2001. Hun ble også diskvalifisert i EM i 2002 og VM i 2003.

Tysse Plätzer kom på en tolvteplass i sommer-OL 2004 i Athen, etter 8 uker med alternativ trening på våren på grunn av en skade. Hun kom deretter på 4.-plass i EM i 2006 og VM i 2007. Hun tok også sølv i OL i Beijing i 2008, kun slått av russiske Olga Kaniskina.Aftenbladet - Kjersti Tysse Plätzer disket i VM , besøkt 21. januar 2015. I VM i 2009 ble hun diskvalifisert 3 km fra mål. Kjersti Tysse Plätzer vant Race walking Challenge-serien (tilsvarende World Cup-serien i langrenn og skiskyting)  både i 2008 og 2009, hun har tidligere blitt nr. 2 to ganger. Etter VM i 2009 bestemte hun seg for å legge opp.Dagbladet - Tok NM-gull nummer 47 i comebacket, besøkt 12. januar 2015.

I 2011 gjorde hun imidlertid comeback, og deltok i NM i kappgang 2011 i Byrkjelo der hun vant sin 47. NM-gull, 39 år gammel.

 Referanser 

 Eksterne lenker 

  Kjersti Tysse Plätzers nettsted

Kategori:Norske kappgjengere
Kategori:Kongepokalvinnere i friidrett
Kategori:Norgesmestere i friidrett
Kategori:Kongepokalvinnere i kappgang
Kategori:Olympiske sølvmedaljevinnere for Norge
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Norge under Sommer-OL 2004
Kategori:Friidrettsutøvere under Sommer-OL 2004
Kategori:Medaljevinnere under Sommer-OL 2008
Kategori:Deltakere for Norge under Sommer-OL 2008
Kategori:Friidrettsutøvere under Sommer-OL 2008
Kategori:Personer fra Os kommune i Hordaland
Kategori:Deltakere for Norge under VM i friidrett 2009
Kategori:Deltakere for Norge under VM i friidrett 2007
Kategori:Deltakere for Norge under VM i friidrett 2003
Kategori:Deltakere for Norge under VM i friidrett 2001
Kategori:Deltakere for Norge under VM i friidrett 1999
Kategori:Deltakere for Norge under VM i friidrett 1995
Kategori:Deltakere for Norge under VM i friidrett 1993
Kategori:Deltakere for Norge under EM i friidrett 2006
Kategori:Deltakere for Norge under EM i friidrett 2002
Kategori:Deltakere for Norge under EM i friidrett 1998
Kategori:Deltakere for Norge under EM i friidrett 1994
Kategori:Deltakere for Norge under EM i friidrett 1986